จังหวัดหนองคาย ชมทะเลหมอกสวยงามที่ผาชมหมอกรับการเปิดเมือง
นายอำพร วงรินยอง กำนันตำบลผาตั้ง นายอดุล บุญเต็ม สารวัตรกำนันตำบลผาตั้ง นำผู้ประกอบการท่องเที่ยวและผู้ประกอบการวิสาหกิจชุมชน ในจังหวัดหนองคาย ชมทะเลหมอก ที่ผาชมหมอก บ้านดงต้อง ตำบลผาตั้ง อำเภอสังคม จังหวัดหนองคาย ที่ช่วงนี้มีทะเลหมอกเกิดขึ้นหนาแน่น สวยงามและยาวนานเกือบทุกวันสำหรับผาชมหมอกแห่งนี้ ยังไม่เป็นที่รู้จักของนักท่องเที่ยว ทางผู้นำชุมชนร่วมกับชาวบ้าน จึงได้มีการผลักดันเพื่อให้เป็นจุดชมวิวและชมทะเลหมอกอีกแห่งหนึ่งในเขตตำบลผาตั้ง อำเภอสังคม เพื่อรองรับนักท่องเที่ยวหลังมีการเปิดเมือง ซึ่งผาชมหมอกเป็นจุดที่วิวมุมสูงและชมทะเลหมอกที่เกิดขึ้นในหุบเขา เหนือหมู่บ้านและพื้นที่การเกษตร และยังเป็นจุดชมพระอาทิตย์ตกดินที่สวยงามอีกจุดหนึ่งในจังหวัดหนองคาย ที่สำคัญอยู่ห่างจากสกายวอล์ค ที่วัดผาตากเสื้อ ตำบลผาตั้ง อำเภอสังคม จังหวัดหนองคาย ซึ่งเป็นจุดชมวิวพื้นกระจกใสแห่งแรกของประเทศไทย เพียงไม่กี่กิโลเมตร